एक्सपर्ट से जानिए- कौन सी गलती नहीं करनी, मॉडल टेस्ट से चेक करें कितनी है तैयारी
Rajasthan Teacher Eligibility Test (REET) Mains Exam एग्जाम के आखिरी दिनों में तैयारी-रिवीजन अगर खास स्ट्रेटजी से किया जाए तो आपको सफल होने से कोई नहीं रोक सकता। इसी उम्मीद में लाखों अभ्यर्थी दिन-रात रीट मेंस की तैयारी में जुटे हैं
एग्जाम के आखिरी दिनों में तैयारी-रिवीजन अगर खास स्ट्रेटजी से किया जाए तो आपको सफल होने से कोई नहीं रोक सकता। इसी उम्मीद में लाखों अभ्यर्थी दिन-रात रीट मेंस की तैयारी में जुटे हैं।
आपकी तैयारी को और खास बनाने के लिए रीट मेंस तैयारी की खास सीरीज में आज हम बताएंगे कैसे 160 से 180 नंबर आप पक्के कर सकते हैं।
शिक्षक भर्ती परीक्षा लेवल-1 और लेवल-2 दोनों ही पेपर में राजस्थान का सामान्य ज्ञान, शैक्षिक परिदृश्य और शैक्षिक मनोविज्ञान के साथ ही सूचना प्रौद्योगिकी(आईटी) महत्वपूर्ण सब्जेक्ट है। एग्जाम में इन टॉपिक्स से 80-85 प्रश्न पूछे जाएंगे।
लेकिन महज 7 दिन में इन टॉपिक्स की तैयारी कैसे करें? कौनसी गलतियां नहीं करते हुए पेपर को सॉल्व करें? यह सब बताने के लिए हमारे साथ जुड़े हैं, परिष्कार कोचिंग के सब्जेक्ट एक्सपर्ट डॉ. गौरव कुमावत, डॉ. मोहित दीक्षित और संजय शर्मा, जो देंगे आपको खास टिप्स।
साथ ही एक्सपर्ट टीम ने आपके लिए इन सब्जेक्ट का एक मॉडल पेपर तैयार किया है, जिसे सॉल्व कर आप चैक कर सकते हैं, आपकी तैयारी कितनी है।
डॉ गौरव कुमावत, सब्जेक्ट एक्सपर्ट एजुकेशनल सिनेरियो
डॉ. गौरव कुमावत ने बताया कि राजस्थान के सामान्य ज्ञान में राजस्थान के प्रतीक चिन्ह, प्रमुख अनुसंधान केंद्र, धार्मिक स्थल, प्रमुख खिलाड़ी, प्रसिद्ध राज्य नगर एवं स्थल, प्रमुख उद्योग, राज्य सरकार की फ्लैगशिप योजनाएं और जन कल्याणकारी योजनाएं सबसे महत्वपूर्ण टॉपिक है। जिनमें से सवाल आने कि पूरी संभावना है।
स्टूडेंट न करें ये गलती
डॉ. गौरव का कहना है कि अक्सर स्टूडेंट्स मामूली लापरवाही की वजह से सब कुछ आते हुए भी सही से पेपर नहीं कर पाते है।
इसलिए पेपर देते वक्त हर सवाल को पूरी गंभीरता से पढ़ें और बिना किसी हड़बड़ाहट के उसका जवाब दे। पेपर के दौरान जिस भी सवाल का जवाब नहीं आय उसे छोड़कर आगे बढ़ जाएं। क्योंकि गलत जवाब देने पर नेगेटिव मार्किंग आपके सही सवाल के नंबर भी काट सकती है।
टीचिंग साइकोलॉजी से आएंगे 10 प्रश्न : डॉ. मोहित दीक्षित 
शिक्षा मनोविज्ञान विशेषज्ञ डॉ. मोहित दीक्षित ने बताया कि पेपर में शिक्षा मनोविज्ञान (टीचिंग साइकोलॉजी) से जुड़े 20 नंबर के 10 प्रश्न पूछे जाएंगे। शिक्षण विधियों के लेवल-1 में 40 नंबर के 20 प्रश्न और लेवल-2 में 20 नंबर के 10 प्रश्न पूछे जाएंगे। शिक्षण विधियां में ज्यादातर टॉपिक वही हैं जो हम REET में पढ़कर यहां तक पहुंचे हैं, इसलिए घबराने की जरूरत नहीं है।
लेवल-1 और लेवल-2 में 5 प्रश्न आईटी से : संजय शर्मा 
लेवल-1 और लेवल-2 में यह टॉपिक कॉमन है। दोनों में ही 10 नंबर के 5 प्रश्न आईटी (इन्फाॅर्मेशन टेक्नोलॉजी) से जुड़े टॉपिक के पूछे जाएंगे। जो काफी सरल विषय हैं। थोड़ी ही मेहनत करने पर स्टूडेंट पूरे नंबर हासिल कर सकता है।
सूचना प्रौद्योगिकी (इन्फॉर्मेशन टेक्नोलॉजी) सब्जेक्ट एक्सपर्ट संजय शर्मा ने कहा कि स्टूडेंट्स को एनसीईआरटी की बुक्स से ही स्टडी करनी चाहिए। क्योंकि इस सब्जेक्ट के पांचों सवाल उन्हीं किताबों में से आने वाले हैं। इसमें कंप्यूटर की पांच पीढ़ियों की स्टूडेंट्स को पूरी जानकारी होनी चाहिए।
इसके साथ ही कंप्यूटर के इनपुट और आउटपुट डिवाइस और प्रोसेसर किस तरह काम करता है। यह महत्वपूर्ण टॉपिक है। इस बार पेपर में इंफॉर्मेशन एंड टेक्नोलॉजी से जुड़े 10 नंबर के 5 सवाल पूछे जाएगे।
मॉडल टेस्ट पेपर : सामान्य ज्ञान, शैक्षिक परिदृश्य और शैक्षिक मनोविज्ञान। लेवल-1 और लेवल-2 के एग्जाम पैटर्न पर आधारित प्रश्न पत्र।
पहले सॉल्व कीजिए UNIT-2 का पेपर : राजस्थान का सामान्य ज्ञान, शैक्षिक परिदृश्य।
यूनिट-5 : शैक्षणिक मनोविज्ञान (टीचिंग साइकोलॉजी)
यूनिट-6 : सूचना तकनीकि
एक्सपर्ट क्रेडिट : परिष्कार कोचिंग, जयपुर
यह भी पढ़ेंः
1. स्पेशल टिप्स से पक्के करें REET-मेंस में 100 नंबर:दोनों लेवल में काम आएंगे स्कोरिंग टॉपिक्स, मॉडल टेस्ट सॉल्व कर चेक करें नॉलेज 
इस पार्ट में राजस्थान का भूगोल, इतिहास, सांस्कृतिक ज्ञान और राजस्थानी भाषा महत्वपूर्ण टॉपिक है। इनमें से क्रमश: 100 और 80 नंबर के प्रश्न एग्जाम में पूछे जाएंगे...(यहां CLICK करें)
2. REET मेंस कैसे होगी पास, 12 एक्सपर्ट से जानिए:7 दिन में तैयारी के स्पेशल टिप्स, कौनसे टॉपिक बढ़ाएंगे स्कोर
शिक्षक भर्ती परीक्षा-2022 में अब कुछ दिन ही बचे हैं। जैसे-जैसे एग्जाम के दिन नजदीक आते हैं, डर सताने लगता है। ऐसा लगता है कि याद किया सब कुछ भूल रहे हैं। लेकिन इतने कम समय में भी लाखों अभ्यर्थी बेहतरीन तैयारी कर कॉन्फिडेंस के साथ पेपर दे सकते हैं। एग्जाम में पास हो सकते हैं...(यहां CLICK कर पढ़ें)